Temeljem članka 46. Statuta Grada Vodnjan - Dignano ˝Službene novine Grada Vodnjan –Dignano˝ broj broj 02/09, 02/10, 02/13, 02/18, 02/21, 07/22 i 15/22 – pročišćeni tekst) gradonačelnik Grada Vodnjan – Dignano, dana 05. rujna 2022. godine donosi

**ODLUKU O SUFINANCIRANJU TROŠKOVA NABAVKE RADNIH BILJEŽNICA**

**I OSTALOG ŠKOLSKOG PRIBORA UČENICIMA OSNOVNIH ŠKOLA**

**ZA ŠKOLSKU 2022./2023. GODINU**

**Članak 1.**

Grad Vodnjan – Dignano (u daljnjem tekstu: Grad) sufinancirati će nabavku radnih bilježnica i ostalog školskog pribora učenicima osnovnih škola, za školsku 2022./2023. godinu.

Pravo na sufinanciranje ostvaruju učenici sa prebivalištem na području Grada Vodnjan-Dignano.

**Članak 2.**

Za učenike od 1. do 4. razreda sufinanciranje iz članka 1. određuje se u visini od 300,00 kuna/39,82 eura (fiksni tečaj konverzije 7,53450) po učeniku.

Za učenike od 5. do 8. razreda sufinanciranje iz članka 1. određuje se u visini od 500,00/66,36 eura kuna (fiksni tečaj konverzije 7,53450) po učeniku.

**Članak 3.**

Sredstva potrebna za provedbu Odluke biti će isplaćena sa pozicije R0084 – subvencioniranje nabavke udžbenika sukladno programu Javnih potreba u području socijalne skrbi i zdravstva za 2022. godinu.

**Članak 4.**

Za provedbu ove Odluke zadužuje se Upravni odjel za opću upravu, gospodarstvo, EU projekte i javnu nabavu Grada Vodnjan-Dignano.

**Članak 5.**

Ova Odluka stupa na snagu danom donošenja te se objavljuje u ˝Službenim novinama Grada Vodnjan-Dignano˝.

KLASA: 602-01/22-01/04

URBROJ: 2163-10-01/01-22-01

Vodnjan – Dignano, 05. rujna 2022.

GRADONAČELNIK - SINDACO

Edi Pastrovicchio